**OBRAZLOŽENJE**

**Prijedloga Odluke o socijalnoj skrbi Općine Vidovec**

**I. PRAVNI TEMELJ**

Pravni temelj za donošenje Odluke o socijalnoj skrbi Općine Vidovec sadržan je u članku 289. stavka 7. Zakona o socijalnoj skrbi ("Narodne novine" broj 18/22, 46/22, 119/22, 71/23 i 156/23), članku 19. stavak 1. alineja 5. Zakona o lokalnoj i područnoj (regionalnoj) samoupravi ("Narodne novine", broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 89/19 i 144/20) te u članku 31. Statuta Općine Vidovec („Službeni vjesnik Varaždinske županije“ broj 20/21).

**II. OSNOVNA PITANJA I PRIKAZ STANJA KOJE SE UREĐUJE AKTOM**

Važeću Odluku o socijalnoj skrbi donijelo je Općinsko vijeće Općine Vidovec dana 15. prosinca 2022. godine. Odluka je mijenjana u srpnju 2023. godine. Odluka i Izmjene Odluke objavljene su u „Službenom vjesniku Varaždinske županije“ broj 122/22 i 62/23).

Ovim prijedlogom Odluke predlaže se sljedeće:

* U članku 10. Odluke predlaže se povećanje iznosa jednokratne pomoći koju može ostvariti korisnik ako ispunjava uvjet prihoda ili poseban uvjet sa 665,00 EUR na 700,00 EUR,
* U članku 13. Odluke predlaže se povećanje potpore za svako novorođeno dijete u 2025. godini i nadalje sa 200,00 EUR na 300,00 EUR,
* U članku 17. stavak 2. predlaže se povećanje cijene sufinanciranja korisnicima usluga čuvanja, brige i skrbi o djeci predškolske dobi koje pružaju osobe registrirane za obavljanje djelatnosti dadilja sa 130,00 EUR na 150,00 EUR po upisanom djetetu.

Sredstva za ostvarivanja prava iz ovog prijedloga Odluke osiguravaju se u Proračunu Općine Vidovec.